钦定古今图书集成/明伦汇编/家范典/第099卷 > 周礼 > 《天官》
## 钦定古今图书集成/明伦汇编/家范典/第099卷 > 周礼 > 《天官》

《大宰》之职，“以九两系邦国之民，五曰宗，以族得民。”

〈订义〉李氏曰：大宗者，其先祖之负荷，族人之纪纲乎？《大传》曰：“别子为祖，继别为宗，继祢者为小。宗。有百世不迁之宗，有五世则迁之宗。”百世不迁者，别子之后也。宗其继别子之所自出者，百世不迁者也。宗其继高祖者，五世则迁者也。别子，谓公子若始

“来，及其在此国者，后世以为祖也。” 别子之适子、适孙，世世继别子为大宗。百世不迁之族人，五世外者，皆为之齐衰三月，母妻亦然。故大宗有族食、族燕之礼，所以收族也。夫五服者，人道之大治也，然而上尽于高祖，则远者忘之矣；旁尽于三从，则疏者忘之矣。故立大宗以承其祖，族人五世外皆合之宗子之家，序以昭穆，则是始祖常祀，而同姓常亲也。始祖常祀，非孝乎？同姓常亲，非睦乎？重宗者，尊祖之义也。薛氏曰：“百夫无长，不散则乱；一族无宗，不离则疏。先王因族以立宗，敬宗以尊祖，故吉凶有以相及，有无得以相通，尊卑有分而不乱，亲疏有别而不二，贵贱有繁而不间，然后一宗如出一族，一族如出一家，一家如出一人，此所以得乎民也。” 郑锷曰：“大宗则收族，故族于丧则必服而冠，娶妻者必告，其所收者广，虽无服之亲，亦系属而不散，故以族可以得民。” 吕氏曰：“古者建国立宗，其事相须。春秋之末，晋执蛮子以𢌿楚，楚司马制邑立宗焉，以诱其遗民而尽俘以归。当典刑废坏垂尽之时，暂为诈” 伪之计，犹必立宗，前此可知。《左传》翼九宗五正，逆晋侯欲理会封建，其次便当巨室。盖巨室大宗，系国家轻重，更相维持，以固结人心。如晋九宗五正，不独是制度。武王分殷之馀民，怀姓九宗于晋，至春秋见故家犹在。孟子曰：“为政不难，不得罪于巨室。” 盖有千乘之国，有百乘之家，所以互相维持，相“视如一体。”